NORAKSTS

|  |  |
| --- | --- |
| 25.01.2018. | Nr.1/14 |

**GROZĪJUMI JAUNATNES LIETU KONSULTATĪVĀS KOMISIJAS NOLIKUMĀ**

(ziņo I.Škutāne)

**Atklāti balsojot: PAR – 12** (A.Eihvalds, S.Stoļarovs, G.Kurlovičs, A.Rublis, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – **1** (L.Zīverts),

Saskaņā ar likuma “Par pašvaldībām” 12.pantu, 21.panta pirmās daļas 24.punktu un 61.pantu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes Jaunatnes lietu konsultatīvās komisijas nolikumā, kas apstiprināts ar Jelgavas pilsētas domes 2013.gada 26.septembra lēmumu Nr.12/24 “Jelgavas pilsētas domes Jaunatnes lietu konsultatīvās komisijas nolikuma apstiprināšana” (turpmāk – Nolikums) šādus grozījumus:

1. Nolikuma 7.punktā aizstāt skaitli un vārdu “12 (divpadsmit) ar skaitli un vārdu “14 (četrpadsmit)”.
2. Nolikuma 9.6.apakšpunktā aizstāt vārdus “domes administrācijas” ar vārdiem “pašvaldības administrācijas”.
3. Papildināt Nolikuma 9.punktu ar 9.11. un 9.12.apakšpunktu šādā redakcijā:

“9.11. Jelgavas pilsētas pašvaldības iestādes “Sporta servisa centrs” pārstāvi;

9.12. Jelgavas pilsētas pašvaldības administrācijas Sabiedrisko attiecību pārvaldes pārstāvi.”

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 26.janvārī